
	1.
	Likumprojekts (grozījumi)
 Grozījumi Sabiedriskā labuma organizāciju likumā
	Priekšlikums
Aicinām precizēt likumprojekta ievaddaļu, papildinot grozāmā likuma publikāciju atsauces ar 2026. gada grozījumiem.
Piedāvātā redakcija
-
	Ilze Brazauska (TM)

	2.
	Likumprojekts (grozījumi)
 Grozījumi Sabiedriskā labuma organizāciju likumā
	Priekšlikums
Aicinām izvērtēt un precizēt 5. panta 1. punktu par “publicēšanas datumu”, jo likumprojekts maina lēmumu publiskošanas plašākai sabiedrībai kārtību.
Piedāvātā redakcija
-
	Ilze Brazauska (TM)

	3.
	Likumprojekts (grozījumi)
1. pants. papildināt pantu ar otro daļu šādā redakcijā:
"(2) Ierakstu Sabiedriskā labuma organizāciju reģistrā par sabiedriskā labuma organizācijas statusa piešķiršanu vai atņemšanu Valsts ieņēmumu dienests izdara dienā, kad attiecīgais Valsts ieņēmumu dienesta lēmums stājas spēkā.".
	Priekšlikums
Aicinām precizēt 5. panta grozījumu juridisko tehniku, jo pašreizējais 5. pants nav sadalīts daļās un likumprojekta grozījumā jāparedz līdzšinējā teksta uzskatīšanu par pirmo daļu.
Piedāvātā redakcija
-
	Ilze Brazauska (TM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām aktualizēt anotāciju par Komisijas personālsastāvu, jo tajā minētais 2023. gada Ministru kabineta rīkojums vairs nav spēkā. Tā vietā ir Ministru kabineta 2026. gada 13. maija rīkojums Nr. 266 "Par Sabiedriskā labuma komisiju".
Piedāvātā redakcija
-
	Ilze Brazauska (TM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām papildināt anotācijas 1.3. punktu ar skaidrojumu par spēkā esošā Ministru kabineta rīkojuma, ar kuru apstiprināts Sabiedriskā labuma komisijas personālsastāvs, turpmāko spēkā esību pēc likumprojekta spēkā stāšanās. Ņemot vērā, ka likumprojekts paredz mainīt Sabiedriskā labuma komisijas personālsastāva apstiprināšanas tiesisko pamatu, nosakot, ka turpmāk Komisijas personālsastāvu apstiprinās kultūras ministrs, nevis Ministru kabinets, anotācijā būtu skaidrojams, vai ar likuma spēkā stāšanos līdzšinējais Ministru kabineta rīkojums par Komisijas personālsastāvu zaudēs spēku sakarā ar tā izdošanas tiesiskā pamata maiņu, vai arī Komisijas personālsastāvs turpinās darboties līdz kultūras ministra rīkojuma izdošanai. Ja nepieciešams, aicinām izvērtēt pārejas noteikuma iekļaušanu likumprojektā.
Piedāvātā redakcija
-
	Ilze Brazauska (TM)



